Zain Alexander

Kehidupan awal 
Mohamed Zain Alexander Mohamed Derris, lebih dikenali sebagai Zain Alexander (lahir 30 Januari 1982 di Bachok, Kelantan, Malaysia), ialah seorang pelakon, penyanyi, model, dan usahawan berketurunan Melayu Kelantan.

Beliau dibesarkan di Kelantan dan kemudiannya berpindah ke Terengganu sebelum kembali ke Kelantan untuk menamatkan pengajian di sekolah berasrama. Setelah menamatkan pendidikan menengah, beliau menemani seorang rakan menghadiri temu duga untuk jawatan pramugara, dan secara tidak dijangka ditawarkan jawatan tersebut. Zain kemudian memulakan kerjaya sebagai pramugara dengan Malaysia Airlines.

 Kerjaya 
Walaupun berkerjaya sepenuh masa dalam penerbangan, Zain menerima tawaran dalam bidang lakonan, peragaan, dan nyanyian. Beliau menolak tawaran lakonan dan nyanyian kerana tugasnya sebagai pramugara, tetapi menerima kerja peragaan sambilan.

Pada 2017, beliau mengembangkan perniagaan fesyennya dengan melancarkan jenama pakaian sendiri, Pessak, bermula dengan pakaian kasual dan kemudian memperkenalkan pakaian tradisional seperti Baju Melayu, Baju Kurung, Baju Kurta, dan hijab.

 Lakonan 
Kerjaya lakonan Zain bermula apabila beliau memegang watak Sultan Mahmud Shah dalam docudrama antarabangsa Malacca: Unwritten (2015), bersama Haeriyanto Hassan dan Zain Hamid.

Beliau kemudian dikenali menerusi wataknya sebagai wartawan Hadi dalam siri televisyen 26 episod Selamat Malam Tan Sri (2018) di RTM, berlakon bersama artis seperti Eizlan Yusof, Reen Rahim, Nikki Palikat, Marissa Yasmin, Idris Khan dan Haliza Misbun.

Selain itu, Zain muncul dalam filem TV Tahyul (2019) sebagai Daniel, ditayangkan di Astro Citra.

Beliau turut membuat penampilan istimewa dalam rancangan masakan dan travelogue RTM Spices Across Borders episod 10 (2020).

 Filemografi 
 Tahun  Tajuk  Watak  Nota  Stesen TV 2013  Bila Bertemu Mu (MTV, Shiha Zikir)  Model  Rancangan Hiburan  RTM 2017  Malacca: Unwritten  Sultan Mahmud Shah  Docudrama antarabangsa  HBO 2018  Selamat Malam Tan Sri  Hadi  26 episod  RTM 2019  Tahyul  Daniel  Filem TV  Astro 2020  Spices Across Borders  Artis Jemputan  Rancangan Masakan  TV Okey RTM 

 Diskografi 
 Tahun  Tajuk  Format/Label 2024  Rindu Yang Menyakitkan  Single — MZM Music 2025  Hangat Bersama  Single — MZM Music 2025  Apa Sudahnya?  Single — MZM Music

 Pautan luar 



 Rujukan 

Category:1982 births
Category:Living people
Category:Pelakon Lelaki Malaysia
Category:Penyanyi Lelaki Malaysia
Category:People from Kelantan